BCP ส่งร้านกาแฟ “อินทนิล” บุกตลาดกัมพูชา-ลาวเต็มพิกัด! ประเดิมสาขาแรกกรุงพนมเปญ Q1/61
BCP ส่งร้านกาแฟ "อินทนิล" บุกตลาดกัมพูชา-ลาวเต็มพิกัด! ประเดิมสาขาแรกกรุงพนมเปญ Q1/61 
11 ม.ค. 2561

นายชัยวัฒน์ โควาวิสารัช ประธานเจ้าหน้าที่บริหารและกรรมการผู้จัดการใหญ่ บริษัท บางจาก คอร์ปอเรชั่น จำกัด (มหาชน) หรือ BCP เป็นประธานในพิธีลงนามสัญญา การมอบสิทธิมาสเตอร์แฟรนไชส์ ร้านกาแฟอินทนิลในประเทศกัมพูชาและสปป.ลาว ระหว่าง บริษัท บางจากรีเทล จำกัด และบริษัท อาร์ซีจี รีเทล (กัมพูชา) จำกัด ซึ่งจะเปิดบริการแฟล็กชิพสโตร์ ณ กรุงพนมเปญ ภายในไตรมาส 1/61 ส่วนในสปป.ลาว จะเปิดภายในไตรมาส 3/61 และขยายอีกกว่า 100 สาขาในทั้ง 2 ประเทศ
นอกจากนี้ ยังมีแผนการขยายสาขาในประเทศไทยมากกว่า 1,000 สาขาภายใน 3 ปี จากปัจจุบันที่มี 450 แห่ง